Litomišlas
Litomišlas (ček. Litomyšl) – miestas vidurio–rytų Čekijoje, Pardubicių krašte, 136 km į rytus nuo Prahos. Miestas žymus 1568–1581 m. pastatyta Litomyšlo pilimi. Ji laikoma vienu puikiausių renesanso architektūros pavyzdžių Vidurio ir Rytų Europoje. Gausiai dekoruota sgrafito technika. Pilis 1999 m. įtraukta į UNESCO pasaulio paveldo sąrašą. Taip pat mieste yra keletas XVI-XVIII a. daugiausia barokinės architektūros bažnyčių, teatras, muziejus, rotušė, parkas su paviljonais. Litomyšlyje 1824 m. gimė žymus čekų kompozitorius Bedržichas Smetana. Dabar jo gimtajame name veikia muziejus.